b'\n_START_ARTICLE_\nC sharp\n_START_PARAGRAPH_\nC# (tariama sy \xc5\xa1arp) \xe2\x80\x93 objekti\xc5\xa1kai orientuota programavimo kalba, sukurta Microsoft kompanijoje kaip dalis .NET iniciatyvos. Kalba paremta C++ bei Java kalbomis. Kalba kurta balansuojant tarp galingumo (C++ \xc4\xaftaka) bei greito programavimo (Java, Visual Basic \xc4\xaftaka)._NEWLINE_Kalbos k\xc5\xabr\xc4\x97jai \xe2\x80\x93 Anders Hejlsberg ir Scott Wiltamuth (abu i\xc5\xa1 Microsoft).\n_START_SECTION_\nIstorija\n_START_PARAGRAPH_\nMicrosoft pateik\xc4\x97 kalbos specifikacij\xc4\x85 standart\xc5\xb3 organizacijai Ecma International (buvusiai ECMA) 2000 metais. 2000 m. liepos 11 dien\xc4\x85 Microsoft i\xc5\xa1platino prane\xc5\xa1im\xc4\x85 spaudai, skelbiant\xc4\xaf apie naujas apibendrintas NET programavimo kalbas.\n_START_SECTION_\nVersijos\n_START_PARAGRAPH_\nNuo to laiko, kai Microsoft 2002 metais i\xc5\xa1leido pirm\xc4\x85j\xc4\x85 .NET Framework versij\xc4\x85, buvo atlikti du nedideli pataisymai ir vienas didelis, pateikiami su Windows atnaujinimais (Service Packs). Su pirm\xc4\x85ja .NET versija i\xc5\xa1leista ir pirmoji C# kompiliatoriaus versija. V\xc4\x97lesn\xc4\x97s C# versijose \xc5\xa1iek tiek prapl\xc4\x97sta sintaks\xc4\x97.'